cyanic-selkie/wikianc huggingface dataset:
Lars Overrein
Lars Overrein (født 17. februar 1900, død 17. mai 1962) var gårdbruker på Flakkenborg i Inderøy kommune, organist i Heggstad kirke 1922–1962 og ordfører i Sandvollan kommune fra 1938 til 1941. Han var også oppnevnt som midlertidig ordfører fra 11. mai 1945 og ut året. Han representerte Senterpartiet.
Christer Engelhardt
Christer Engelhardt (født 1969) er en svensk politiker for Socialdemokraterna, og har vært riksdagsmedlem i Sverige siden 2002. Han ble valgt inn i riksdagen for Gotlands läns valkrets på plass 120.
Engelhardt har siden 2002 vært medlem av sosialkomiteen, og har også vært vara i justiskomiteen 2002 til 2006, samt fra 2007 til 2010.
Starfish (Anita Hegerland-album)
Starfish er et album fra Anita Hegerland, utgitt i 2011. Det var hennes første album med nytt materiale siden 1994. Cd-en er produsert av Ronnie Le Tekrø, kjent fra blant annet TNT.
Liste over objekter i solsystemet etter størrelse
Rekkefølgen kan være annerledes avhengig av om man velger radius eller masse fordi noen objekter er mer kompakte enn andre. For eksempel er Uranus større enn Neptun, men mindre massiv, og selv om Ganymedes og Titan er større enn Merkur, har de mindre enn halvparten av massen. Det betyr at noen objekter i de nedre delene av tabellene, til tross for liten radius, kan være mer massive enn objekter høyere opp i listen siden de kan ha en høyrere tetthet.
Promethium
Historie
Brauners og Moseleys forutsigelser ble bekreftet først i 1945, da Jacob A. Marinsky, Lawrence E. Glendenin og Charles D. Coryell ved Oak Ridge National Laboratory i Tennessee, USA, fremstilte promethium for første gang. De utvant stoffet ved separasjon og analyse av fisjonsprodukter fra uranbrensel i en grafitt-reaktor. Forskerne var imidlertid opptatt med forsvars-relatert arbeid på grunn av 2. verdenskrig, og nyheten om det nye grunnstoffet ble derfor ikke offentliggjort før i 1947.
Liste over objekter i solsystemet etter størrelse
Utvalgte objekter mellom 200 og 100 km i radius
Objekter mellom 200 og 100 km i radius (400 og 200 km i diameter). De største av disse kan ligge over grensen for hydrostatisk likevekt, men de fleste er irregulære. De fleste av objektene utenfor Neptun som er listet med en radius mindre enn 200 km har «antatte størrelser basert på en generisk albedo +på 0,09» siden de er for langt unna til at størrelsen direkte kan måles med dagens instrumenter. Verdier sammenlignet med jorden er ikke inkludert i listene nedenfor. Angivelsen av massene endres fra 1021 til 1018 kg (Zg), med Mimas oppført to ganger som et eksempel på endret enhet. Hovedbelteasteroider har baneelementer begrenset av (2,0 AE <a <3,2 AE; q> 1,666 AE) ifølge JPL Solar System Dynamics (JPLSSD). Dette er ikke komplett – en rekke dårlig kjente TNOer mangler.
Per Fokstad
Liv og virke
Skoleåret 1915–1916 studerte han ved Askov folkehøjskole i Danmark, et studium som var en etterutdanning for lærere fra hele Norden. Mens han var i Danmark kom han i kontakt med grønlandske miljø i hovedstaden. Høsten 1917 studerte han fiolin med mer på Statens 4-maanedlige sangkursus i Oslo. Skoleåret 1919–1920 studerte han ved Woodbrooke College i Birmingham, England. Året etter (1920–21) studerte han ved Institut du pantheon de France i Paris, hvor han blant annet ble kjent med Henri Bergsons filosofi.
VM i fotball 1974
Dette var første gang det nye trofeet, FIFA World Cup, ble utdelt. Det forrige trofeet, Jules Rimet-pokalen, ble vunnet til odel og eie av i 1970, etter at Brasil var blitt verdensmester for tredje gang.
Turneringsformatet ble endret fra sist VM i 1970: De 16 kvalifiserte lagene ble inndelt i fire grupper à 4 lag. De to beste lagene i hver gruppe avanserte til andre runde, der de ble inndelt i to grupper à fire lag. Vinnerne av hver gruppe spilte mot hverandre i finalen, mens gruppetoerne spilte om bronsemedaljene.
Biometrisk ansiktsgjenkjenning
Biometrisk teknologi på flyplasser gir store effektivitetsforbedringer. I USA rapporteres det at ansiktsgjenkjenning har en nøyaktighetsgrad på 99% når de sammenligner bilder med registrerte pass. I helsesektoren vil teknologien også kunne gjenkjenne endringer i ditt ansiktsuttrykk som kan ha betydning for på forutsi sykdomsforløp.
330 skvadron
Historie
Tapene på grunn av fiendtlig aktivitet og klimatiske forhold var svært store i tiden på Island. Skvadronen tapte 12 fly, og hadde 21 omkomne.
Dagens materiell
Dagens materiell per februar 2022.
Systemoperatør
Systemoperatøren fungerer som navigatør i besetningen. I tillegg bruker systemoperatøren helikopterets varmesøkende kamera under søk og redningsaksjoner.
Musikk i Final Fantasy VII
One-Winged Angel
Den originale versjonen av sangen har digitiserte stemmer og musikk fremført av synthesizere. En versjon arrangert av Shirou Hamaguchi og spilt av et orkester finnes på albumet Final Fantasy VII Reunion Tracks. Versjonen i filmen Final Fantasy VII Advent Children er arrangert av Kenichiro Fukui. Den er basert på orkesterversjonen blandet med heavy metal-elementer og kalt «Advent: One-Winged Angel». Den ble dirigert av Koji Haishima og rockedelen ble spilt av Nobuo Uematsus gruppe The Black Mages. Sangen har en annen tekst og den blir brukt i den siste slåsskampem mellom Cloud og Sephiroth i filmen.
Final Fantasy VII Original Soundtrack
Final Fantasy VII Original Soundtrack ble opprinnelig utgitt 10. februar 1997 av DigiCube og senere utgitt på nytt av Square Enix 10. mai 2004 etter at DigiCube gikk konkurs i 2003. Albumet er komponert av Nobuo Uematsu og produsert av Uematsu og Minoru Akao.
Det ble også utgitt en spesialutgave i begrenset opplag. Denne inneholder også illustrasjoner, bilder av Uematsus arbeidssted og personlige eiendeler, bilder fra spillet og en diskografi. Til forskjell fra den vanlige utgaven er sporlisten i et separat hefte med illustrasjoner av Yoshitaka Amano som forestiller figurene Cloud Strife og Aerith Gainsborough fra spillet. CD-ene ligger i en hvit boks inne i et svart omslag og omslaget er dekorert med logoen til spillet.
Kullorsuaq
I «Servicehuset» finner man et fellesvaskeri med myntpåslipp, bad, møtelokale og et hobbyverksted. Det er også her syke- og tannpleie foregår. De har ikke lege stasjonært her fast, men det kommer lege hit 2-3 ganger i året. Pasienter fraktes i noen tilfeller til Upernavik sykehus. KNI har matvarebutikk her.
Faint
Singel Del 1
Faint 1 bonus
Babraham
Babraham er en landsby og et verdslig sogn i sørlige Cambridgeshire i England. Den ligger omkring 10 km sørøst for Cambridge, ved motorveien A1307. Babraham Institute, en bioteknologisk forskningsinstitusjon, ligger i landsbyen. Instituttet ble opprettet i 1949. I henhold til folketellingen i 2011 bor det 276 innbyggere i landsbyen.
Donets
Etymologi
Don, som næres av Donets, var kjent av Ptolemeus som «Tanais», og vesteuropeerne kjente at Don hadde en vesentlig bielv som enten ble kalt «Lille Tanais» eller «Donets». Det slaviske navn, ukrainsk Siverskij Donets, kommer av at elven utspringer i det tidligere fyrstedømmet Siverskij, hvor Север (Sever) betyr «nord» eller «det nordlige». Den italienske krønikeskriver Alexander Guagnini skrev: «Det er også en annen [elv], Lille Tanais, som utspringer i Siverskyj-fyrstedømmet og flyter inn i Store Tanais før utløpet i Det azovske hav».
Henriksen
Personer med navnet Henriksen:
Endre Jo Reite
Utvalgte verv i næringslivet
2002 – 2006 Styret Trondheim og Omegn boligbyggelag (TOBB)
Norges Airsoftforbund
Norges Airsoftforbund (NASF) er en interesseorganisasjon som organiserer airsoftklubber fra hele landet, og jobber for at airsoft i ordnede former fremdeles skal være en lovlig hobby i Norge. Spillene som utøves er enten et rollespill hvor man simulerer kampsituasjoner (MilSim) eller en konkurranse (hardball).
Nikki Blonsky
Nicole «Nikki» Margaret Blonsky (født 9. november 1988 i New York) er amerikansk sanger og skuespiller. Hun mest kjent for Hairspray der hun spiller hovedrollen som Tracy Turnblad. Før hun fikk rollen jobbet hun i en klesbutikk.
Samut Songkhram (provins)
Provinsen er med 416,7 km² i utstrekning den minste i hele Thailand, og består av bare tre kommuner (Amphoe/Thesaban). Befolkningen anslås (2005) til 204 700.
Kugler
Kugler kan blant annet vise til:
Vokalensemblet Skrik
Historikk
2018 - korkonkurransen Syng for oss i Bergen: 1. plass i blandakor og deltaker i Grand Prix (Finale)
Léon Roches
Léon Roches (født 27. september 1809 i Grenoble i Frankrike, død 1901) var en fransk diplomat. Som generalkonsul var han den franske stats utsending til Japan fra 1864 til 1868.
Hvalfangerselskabet Hektor
Selskapet hadde lisens for fangst ved Sør-Shetlandsøyene, der Whalers Bay på Deceptionøya siden 1906 hadde vært havn for flytende hvalkokerier. Den første sesongen ble fangsten drevet med det mellomstore kokeriet «Ronald» og tre innleide hvalbåter.
I oktober 1911 fikk selskapet konsesjon for å etablere en landstasjon i Whalers Bay for å kunne utnytte hvalskrottene som frem til da bare hadde blitt liggende igjen i sjøen etter flensing langs skutesiden. Konsesjonen omfattet enerett til å drive landstasjon på øya, samt rett til ett flytende kokeri og to hvalbåter. Hektor Hvalfangststasjon ble satt opp sesongen 1912/13 med bygninger som ble tatt med fra Norge, og et fraktefartøy ble innkjøpt og konvertert til flytende kokeri ved navn «Hektoria».
Saudi-Arabia under Paralympiske sommerleker 2016
Før lekene i Rio 2016 hadde Saudi-Arabia vunnet 3 medaljer (1 gull, 2 sølv og 0 bronse) fra de 5 sommerlekene det hadde deltatt i siden 1996.
Luigi Emmanuele Nicolo Lambruschini
Han var prefekt for Kongregasjonen for ordensdisiplinen 1833–1834 og for Kongregasjonen for studiene 1834. Deretter var han statssekretær 1836–1846, og ble prefekt for Kongregasjonen for ritene 1847.
Han deltok ved konklavet i 1846 som valgte pave Pius IX.
Château Haut-Marbuzet
Produksjon
Det produseres en egen vin fra vinrankene som er under 12 år, under navnet Château MacCarthy.
928 Hildrun
928 Hildrun er en hovedbelteasteroide. Den ble oppdaga den 23. februar 1920 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter den hellige Hildrun.
50th Anniversary
50th Anniversary er et samlealbum med Elvis Presley, utgitt i 1984.
Gøy med Per Asplin
Gøy med Per Asplin er en EP med Per Asplin, utgitt i 1961.
Lantan
Forekomst
Lantan forekommer ikke i ren form naturlig, men finnes i mineraler sammen med andre sjeldne jordmetaller. Andelen av lantan i jordskorpen er omkring 16 ppm. De viktigste mineralene for lantan-fremstilling er monazitt som typisk inneholder 25 % lantan, og bastnäsitt som typisk inneholder 35 % lantan. Inntil 1949 var bastnäsitt ansett for å være meget sjeldent, men etter et større funn i Mountain Pass i California, USA, begynte geologene å lete etter tilsvarende forekomster andre steder. Nye funn av bastnäsitt ble gjort – særlig i Afrika og Kina. Kina er i dag den ledende produsenten av lantan – og av sjeldne jordmetaller. Særlig sentral er Bayan Obo-gruven nær grensen til Mongolia.
Gravitonas
Bandet er frontet av vokalist Andreas Øhrn og plateprodusent og låtskriver Alexander Bard (kjent fra bandene Army of Lovers og BWO ). Øvrige samarbeidspartnere i prosjektet er keyboardist og produsent Henrik Wikström og gitarist Ben Smith. Gravitonas er blant frontfigurene for den skandinaviske electronica-scenen, ofte knyttet til artister som Robyn, The Knife, Lykke Li, Röyksopp, The Sound of Arrows, og Miike Snow, som de også har opptrådt sammen med ved flere anledninger.
En femte Gravitonas-singel og video kalt Lucky Star ble lansert globalt som en digital EP 15. september 2011. Sporet ble urfremført live på Crimea Music Festival, den største musikkfestivalen i Øst-Europa, med kringkasting fra Yalta, Krim 8. september 2011.
Kiwi (dagligvarekjede)
KIWI opererer med tre prisnivåer: Kjente varemerker som er det dyreste alternativet, ett som er billigere med lavprismerker som Eldorado, Fiskemannen, Unik og Fersk & Ferdig, og til slutt det enda billigere alternativet First Price. Disse lavprismerkene brukes også av de andre butikkene til NorgesGruppen.
Jules A. Hoffmann
Hederspriser og æresbevisninger
Karolinska Institutets Nobelkommitté offentliggjorde 3. oktober 2011 at Hoffmann tildeles Nobelprisen i fysiologi eller medisin sammen med Bruce Beutler for deres oppdagelser vedrørende aktivering av medfødt immunitet. De delte prisen med Ralph M. Steinman.
Gezo
Gezo var en konge som regjerte fra 1818 til 1858 i det daværende vest-afrikanske kongedømmet Dahomey. Navnet hans er også skrevet Ghezo og Guezo. Han var av fon-folket og overtok som konge etter å ha styrtet sin slektning Adandozan, som hadde regjert fra 1789 til 1797. Han er regnet som en av Dahomeys største herskere. Han klarte å gjenvinne landets uavhengighet, etter at det hadde vært en vasallstat under det store og mektige naboriket Oyo i rundt 100 år.
Kongenavn, motto og symbol
Gezos opprinnelige navn var Gakpe. Alle dahomeiske prinser tok et kongenavn når de overtok tronen. I de engelske kildene er dette kalt deres «strong name» (sterkt navn). Kongene tok også et eget motto, som skulle symbolisere deres styrke og makt. I tillegg hadde de visuelle, allegoriske symboler, som ofte samsvarte med mottoet. Ettersom motto og symbol gjerne viser bragder de har utført, tyder det på at de ble utformet etter at kongen hadde regjert en tid. Symbolene ble brukt i relieffer på palassveggene og applikert på parasoller, bannere, veggtepper og andre viktige tekstiler. Gezos hadde to symboler: En bøffel og en gjennomhullet krukke som ble holdt oppe av to hender. Mottoet som var knyttet til bøffelen var «Den mektige bøffelen krysser landet, og ingenting kan stoppe eller konfrontere den.» Mottoet knyttet til krukkesymbolet var «Vår frihet kan sammenlignes med en krukke med mange hull, som ikke kan holde på vannet. Hvis hver av dere, sønner av denne nasjonen, kan putte en finger i et hull, vil krukken holde på vannet.»(Piqué & Rainer, s. 30) Krukkesymbolet og -mottoet minnet undersåttene på betydningen av nasjonal enhet. Krukken er nå det nasjonale symbolet for Benin.(finn lenke)
Blue Thunder
I rollene
(Utvalg)
Agonglo
Agonglos plass i kongerekken
Agonglo tilhørte dynastiet Alladaxonou («Alladas folk» på fonspråket), som var Dahomeys kongehus så lenge landet eksisterte som en fri stat, fra rundt 1625 til 1894.
Menighetsråd
I Den norske kirke
Menighetsråd i Den norske kirke er valgt av soknets stemmeberettigede medlemmer.
Dziga Vertov
Vertovs yngre brødre var filmfotografen Boris Kaufman og regissøren Mikhail Kaufman. Hans kone Jelizaveta Svilova var filmklipper og filmskaper.
Hestnestunnelen
Hestnestunnelen er en veitunnel i Bindal kommune i Nordland. Tunnelen er en del av fylkesvei 17. Den er 579 meter lang.
Lars Larsen Geilane
Lars Larsen Geilane (født 1786 på Time i Rogaland, død 13. november 1845 i Rochester i staten New York) var en norsk kveker leder og utvandrerpioner. Han var kaptein på «Restauration» som innledet den norske utvandringen til USA i 1825.
Charniguehund
Charniguehunden stammer fra områdene Languedoc-Roussillon og Provence-Alpes-Côte d'Azur langs kysten av Middelhavet i det sørlige Frankrike, der denne hunden først og fremst har vært benyttet til hetsjakt på småvilt. Den anerkjennes ikke som en egen hunderase utenfor Frankrike, der den imidlertid har vært svært populær til tider.
Kavringen fyr
Historie
Byggearbeidene på Kavringen fyr kom i gang i april 1891, og fyret ble ferdigstilt og satt i drift 1. august 1892. Fyret ble pusset opp utvendig til 100-årsdagen i 1992.
Kristian B. Walters
Filmer
I 2012 skrev, regisserte og co-produserte Walters Sykkelen min, en kortfilm som ble spilt inn i Skudeneshavn. Filmen hadde premiere på Filmfestivalen i Haugesund den 22. august 2012, og ble lisensiert til NRK. Stavanger Aftenblad omtalte Sykkelen min som «en søt, sommeridyllisk kortfilm». Norsk filminstitutt (NFI) distribuerte filmen til mange utenlandske filmfestivaler, deriblant Chicago International Children's Film Festival. Filmen var også med på NFIs Blu-ray-utgivelse KORT 2013.
Linnestad skole
Linnestad skole var en folkeskole i daværende Ramnes kommune i Vestfold. Skolen ble nedlagt i 1965 da Ramnes skole åpnet.
Balkanskij rubezj
Handling
En liten gruppe soldater må deretter forsøke å ta kontroll over en flyplass, og holde dette området frem til de russiske fredsbevarende styrkene kan rekke frem.
Charles Rabot
Liv og virke
Han oversatte en rekke verker fra norsk til fransk knyttet til Nordvestpassasjen og Nordpolen, av Roald Amundsen (Nordvestpassagen. Beretning om Gjøa-ekspeditionen 1903–1907, og Sydpolen. Den norske sydpolsfærd med Fram 1910 – 1912) og Fridtjof Nansen (Fram over Polhavet. Den norske polarfærd 1893–1896).
Legemsfornærmelse
Legemsfornærmelse er en forbrytelse som etter den norske straffeloven går ut på å utøve vold mot en person, eller på annen måte fornærme dem på legemet, i henhold til § 228.
Tuppen og Lillemor (tegneserier)
Tegneserieheftene Tuppen og Lillemor ble utgitt av Stavangerforlaget Se-bladene. Bladene var oppkalt etter hovedpersonene i en sang skrevet av amerikanerne Philip Wingate og Henry W. Petrie i 1894 og oversatt til norsk av Vilhelm Dybwad.
Johann Schelle
Liv og virke
Fra 1665 til 1667 var Schelle sanger i Thomanerchor ved Thomaskirken i Leipzig. Han ble immatrikulert ved byens universitet 31. januar 1667.
Trezvyj voditel
Handling
Den unge og naive Artjom fra en provins besøker en venn i Moskva, i håp om å begynne ett nytt liv. Han møter snart Christina ved en nattklubb, og Artjom befinner seg ved en misforståelse på et dyrt hotellrom sammen med henne.
Mosambik under Paralympiske sommerleker 2016
Mosambik deltok under Paralympiske sommerleker 2016 i Rio de Janeiro, Brasil, fra 7. til 18. september 2016 og vant sin første medalje.
Tursykling
Sykkelturer i Norge
Mest vanlig er nærmiljøet der en bor. En kan også velge ekstremturer i fjerne strøk. Klassiske turer:
Neopithecops
Utbredelse
Slekten er utbredt i Sørøst-Asia, fra India i vest til det nordligste Australia i øst.
SenFredag
Programmet inneholdt flere faste innslag, blant annet «duellen» og «Sensjekken». Sistnevnte innslag ble introdusert i sesong to og ble meget populært. Sesong to hadde dessuten diverse innslag med Lars Andreas Larssen. I sesong tre ble både Larssen, «Sensjekken» og «Duellen» fjernet. Isteden kom det faste innslag med Harald Heide-Steen jr., alias innspillingslederen «Bjarne O. Lydken». Andre nyskapninger var den mislykkede «SenScenen» (som raskt ble erstattet med «SenMix!») - og «Kjendistoppen».
Ketil Moe
Ketil Sigurd Moe (født 25. juni 1947 i Fredrikstad) er en norsk arkitekt.
Bratstvo
Bratstvo (originaltittel: Братство) er en russisk film fra 2019 regissert av Pavel Lungin.
Detroit Tigers
Vinner av American League
10 ganger: 1907 • 1908 • 1909 • 1934 • 1935 • 1940 • 1945 • 1968 • 1984 • 2006 • 2012
Mikael Foslie
Mikael Heggelund Foslie (født 21. oktober 1855 i Borge i Lofoten, død 9. november 1909 i Trondheim) var en norsk botaniker.
Manuel Olmedo
Manuel Olmedo Villar (født 17. mai 1983 i Sevilla i Spania) er en spansk mellomdistanseløper. Han spesialiserer seg på 800 meter, men har også vunnet EM-medalje på 1500 meter. Han har deltatt i to OL og tre VM for Spania.
Karriere
Han hadde sin hittil beste opptreden på seniornivå under EM i friidrett innendørs 2009, der han nådde finalen og endte på femteplass. Han klarte ikke å matche denne prestasjonen i VM 2009, da han ikke fullførte sitt forsøksheat.
Torstein Dale
Utdanning og karrière
Ved utbruddet av andre verdenskrig var han under videre utdannelse ved sykehus. Da vinterkrigen begynte i 1939 ved Sovjetunionens angrep på Finland meldte Dale seg som frivillig på finsk side og tjenestegjorde som lege i en Røde Kors ambulanse. Hans erfaringer fra Finland la grunnlaget for et livslangt virke som lege i forsvaret. Etter den tyske invasjonen av Norge i 1940 deltok Dale i saniteten, først under kampene i Sør-Norge, deretter under kampene i Nord-Norge. Etter den norske kapitulasjonen i juni 1940 reiste Dale tilbake til Oslo og arbeidet ved Røde Kors klinikk som lege.
Torstein Dales arbeid for felles sanitet
Foredraget var et ledd i arbeidet med å informere norske leger om den nye sanitetsorganisasjonen. Med Carl Semb som leder for Forsvarets sanitet trakk Torstein Dale opp retningslinjene for det fremtidige arbeide, og under sanitetssjef Sten W. Florelius arbeidet han fra 1947 for å realisere de, noe han forsatte med da han selv tok over som sjef for Forsvarets sanitet i 1951.
Bobby Templeton
Bobby Templeton fikk sin debut for Hibernian den 30. desember 1911, i en bortekamp mot Raith Rovers, som endte 2-2. Hans første mål kom i en bortekamp mot Hamilton Academical den 21. februar 1920, i en kamp som Hibs for øvrig tapte 2-3. Totalt fikk Templeton 250 kamper for Hibernians førstelag og han scoret fire mål (alle var på straffespark). Hans siste kamp fant sted den 10. oktober 1925 borte mot Aberdeen FC i den skotske ligaen (Hibs tapte for øvrig kampen 0-5).
Visjon (tidsskrift)
Redaktør er Eirik Solum. Utgis av VisionWorks. Bladet startet i 1992 som «Nettverk-nytt : informasjonsavis fra Alternativt nettverk». I 1994 skiftet det navn til «Alternativt nettverk» og i 2006 til «Visjon».
Daagh Dehlvi
Mirza Khan, også kjent under forfatternavnet Daagh Dehlvi (født 1831 i Delhi, død 1905 i Hyderabad), var en indisk dikter. Han skrev poesi på urdu og benyttet diktformen ghazal. Daagh kom i 1887 til Hyderabad, etter å ha vært i tjeneste for nawaben av Rampur. Ti år senere ble han utnevnt til hoffdikter av Mahbub Ali Khan, nizam av staten Hyderabad.
Wohnstadt Carl Legien
I 1994 ble de originale fasade- og farvesammensetningene gjeninnført. I juli 2008 ble Wohnstadt Carl Legien som en av seks områder oppført på UNESCOs liste over verdensarven.
Blind Date (1984)
Er også kjent i Norge under tittelen Frykten by – Athen
Adenau
Adenau er en by i Landkreis Ahrweiler i Rheinland-Pfalz, Tyskland. I byen bor det 2887 personer (2011).
Ketil Moe (1966–1999)
Ketil Moes og Johann Olav Koss' Mosjonsløp
Ketil Moe var president i den norske avdeling av Achilles Track Club, en idrettsklubb for funksjonshemmede, og sammen med olympiahelten Johann Olav Koss arrangerte han fra 1992 det årlige «Ketil Moes og Johann Olav Koss' Mosjonsløp» for funksjonshemmede og funksjonsfriske i Kristiansand Dyrepark, hvor de demonstrerte at alle kunne integreres i et sosialt idrettsarrangement, hvor det også deltok mange kjente artister og personligheter. Løpet arrangeres fortsatt årlig av organisasjonen Civitane, nå under navnet «Ketil Moe løpet».
Kaabu
Kaabu var et rike i Senegambia (sentrert i dagens nordøstlige Guinea-Bissau, men strekker seg inn i Casamance i Senegal) som ble grunnlagt av mandinkafolk. Riket gjorde seg gjeldende i regionen takket være sin opprinnelse som en tidligere provins i Mali. Etter at riket Mali begynte å miste sin betydning ble Kaabu et selvstendig rike.
Chektirmè
Chektirmè, også kjent som tchektirme, var et tyrkisk kystfartøy med seil som hadde vært et viktig lokalt handelfartøy på Egeerhavet, Marmarahavet og Svartehavet fram til 1900-tallet. Den greske varianten som også seilte på de samme kanter for Istanbul-markedet, er omtalt som tserniki.
Tæla’n går i juli
Tæla'n går i juli er et musikkalbum med dansebandet Nordre Sving, utgitt i 1980.
Virgohamna
Nederlandsk hvalfangststasjon
Virgohamna var i 1636 til om lag 1660-årene en nederlandsk hvalfangststasjon, den gang under navnet Harlinger kokerij. Ikke mange år etter var hvalen nesten forsvunnet fra fjordene og de nære kyststrøkene ved Svalbard. For å fange hval måtte man langt til havs og landstasjonen mistet sin betydning. I 1671 beskrives landstasjonen som sterkt forfalt. I dag er det kulturminner bestående av spekkovner, trevirke, deponier av jernfilspon og metallskrot i Virgohamna.
Bob Hayes
College-karriere
I 1976 var han i den første gruppen som ble innlemmet i Florida A&M University Sports Hall of Fame. I 1996 ble han innlemmet i Southern Intercollegiate Athletic Conference Hall of Fame. I 2011 ble han innlemmet i Black College Football Hall of Fame.
Olympiske leker
Hayes' comebackseier for USA under stafettløpet var ett av de mest minneverdige øyeblikkene fra olympiaden. Med en tid på mellom 8,5 og 8,9 sekunder var hans tid som anker den kjappeste i historien. Før løpet sa Frankrikes ankermann Jocelyn Delecour til Paul Drayton at "You can't win, all you have is Bob Hayes." Etter løpet kunne Dratyon svar med "That's all we need." Løpet skulle også bli Hayes' siste som friidrettsutøver, da han byttet permanent til amerikansk fotball etter olympiaden, bare 21 år gammel
Frem til OL i Tokyo hadde verdensrekorder blitt målt med stoppeklokker, og rundet til nærmeste tiendedel. Selv om automatisk tidtaking var i bruk i Tokyo ble tidene presentert som manuelle. Dette ble gjort ved å trekke fra 0,05 sekunder fra den automatiske tiden før man rundet til nærmeste tiendedel, som førte til at Hayes' tid på 10,06 sekunder ble rundet til 10,0, til tross for at de offisielle tidtakerne målet ham til 9,9 sekunder, og i snitt lå forskjellen mellom manuelle og automatiske tider på rundt 0,15 til 0,20 sekunder. Denne unike metoden for å finne den offisielle tiden førte til at Hayes ikke ble den første til å sette en offisiell tid på 9,9 sekunder på distansen. Den første gangen en tid på 9,9 sekunder ble målt offisielt var under "Night of Speed" i 1968.
Fylkesvei 4796
Fylkesvei 4796 går mellom Prestvarden og Førre i Tysvær. Veiens lengde er 3,7 km.
Roberto Ferrari (turner)
Ferrari ble olympisk mester i turn under sommer-OL 1920 i Antwerpen. Han var med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920
Peer Gyntveien
Veien brukes også av turister, inkludert syklister.
Det joniske opprøret
Opprøret til Naxos
For å gjennomføre felttoget søkte Aristagoras hjelp hos Artafernes, satrapen i Lydia og bror av Dareios I av Persia. Artafernes gikk med på å utruste Aristagoras med en flåte under kommandoen til den høyt ansette persiske admiralen Megabates. Men for å sikre denne alliansen, tilbød ikke bare Aristagoras seg å dele byttene i annekteringen av Naxos, men lovet også å kue Kykladene og kanskje selveste Euboia. Dette var et løfte Aristagoras ikke kunne holde uten at felttoget lyktes.
Det joniske opprøret
Med sitt mislykkede forsøk befant Aristagoras seg i en vanskelig situasjon. Han var ute av stand til å tilbakebetale Artafernes, han hadde fremmedgjort den persiske styresmakten og plassert seg i umiddelbar fare. I et desperat forsøk på å redde seg selv, valgte han å få sine egne undersåtter, de joniske grekerne, til å gjøre opprør mot sine persiske herrer. Han fikk også hjelp av sin svigerfar, Histiaeos, den tidligere tyrannen i Miletos som nå var en av Dareios' rådgivere.
938 Chlosinde
938 Chlosinde er en hovedbelteasteroide og et medlem av asteroidefamilien Themis. Den ble oppdaga den 9. september 1920 av Karl Wilhelm Reinmuth fra Landessternwarte Heidelberg-Königstuhl i Heidelberg. Den er oppkalt etter den hellige Chlosinde.
Gerona (Uruguay)
Gerona er en by i Maldonado-departementet i det sørlige Uruguay. Byen har om lag 506 innbyggere.
Odnazjdy v Trubtsjovske
Odnazjdy v Trubtsjovske (originaltittel: Однажды в Трубчевске) er en russisk film fra 2019 regissert av Larisa Sadilova.
Xyridea
Xyridea er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia. Slekten omfatter bare én kjent art.
Fjellflyging
Ved flyging i godt vær, i god høyde over en fjellkam, kan det oppleves overgang på et øyeblikk fra stigning med 10 m/s oppover til samme fart nedover.
Samson Eitrem
Samson Eitrem (født 28. desember 1872 i Kragerø, død 8. juli 1966 i Oslo) var en norsk klassisk filolog og professor ved universitetet i Oslo.
Felka Płatek
Hun var datter av Leon Płatek og Salome Płatek, (født Strumfeld). Hun ble drept sammen med sin ektemann, maleren Felix Nussbaum i august 1944 i Auschwitz.
Numb/Encore
Numb/Encore var første singel fra albumet Collision Course. Numb/Encore er en remix av Numb fra Meteora og Encore fra The Black Album. Numb/Encore vant Best Rap/Sung Collaboration på Grammyutdelingen og i 2006 sang Chester Bennington, Jay-Z og Paul McCartney sammen i en duett.
12" (vinyl)
B
Olav Sataslåtten
Biografi
Arne Bjørndal og Gulbrand Brager spilte inn låtter med Sataslåtten, og Truls Ørpen og Eivind Groven registrerte flere av slåttene med ham for Feleverkene.
Sataslåtten var æresmedlem i Landslaget for Spelemenn fra 1969.
CNP
CNP kan vise til:
Puyehue (vulkan)
Vulkanens siste utbrudd begynte 4. juni 2011 med en røyksøyle som var 10 km høy og 5 km bred. 3 500 mennesker fikk ordre om å evakuere. Utbruddet varte til april 2012.
Doris Lessing
Oppvekst og unge år i Rhodesia
Sitt første ekteskap inngikk Doris Tayler i 1939, da hun var nitten år, med Frank Wisdom som ble far til hennes første to barn, John og Jean. Ekteskapet ble ikke hva hun hadde forestilt seg. Hun forlot både ektemann og barn i 1943 og gikk med i en kommunistisk gruppe, Left Book Club, i Salisbury. Der møtte hun den tysk-jødiske flyktningen Gottfried Lessing som hun giftet seg med i 1943. Med ham fikk hun sønnen Peter.
Anne Raad
Anne Raad (født Anne Hjelle 1. juni 1940 på Byrkjelo i Gloppen kommune) er en norsk tidligere friidrettsutøver som spesialiserte seg i kulestøt og diskoskast. Raad representerte idrettslaget Indre Breim IL.
Carlo Fregosi
Carlo Fregosi (født 15. oktober 1890, død 13. november 1968) var en italiensk sportsutøver som deltok under de olympiske leker både i 1912 i Stockholm og i 1920 i Antwerpen.
Smart antenne
En smart antenne, også kjent som adaptive array antenne, multiple antenne og innen MIMO, er en serie små antenner sammenkoblet med signalprosseseringsalgoritmer som gjør det mulig å gjenfinne romlige egenskaper ved signalet som antennens retningsvirkning. Dette kan igjen benyttes til å forme en smal antennelobe som kan rettes mot og følge et stort mål, som kan være et fartøy eller liten en mobiltelefon.
August Brinkmann
Akademisk karriere
August Brinkmann studerte anatomi og histologi (vevslære) ved Københavns Universitet, før han undersøkte haier ved Stazione Zoologica i Napoli 1900-01.
George Cumine Strahan
Bakgrunn og virke
Strahan forlot Tasmania i oktober 1886, og returnerte til England via Melbourne. Han ble utnevnt til guvernør i Hongkong for å erstatte George Bowen, men døde i Bournemouth den 17. februar 1887 før han kunne innta stillingen.
Michaela Dorfmeister
Karriere
Hun vant verdenscupen sammenlagt sesongen 2001/2002, og var blant de største favorittene foran OL 2002 i Salt Lake City. Hun levde imidlertid ikke opp til favorittstempelet, og gikk glipp av medaljer. Hun tok sin andre VM-tittel under VM 2003 i St. Moritz, der hun vant Super-G. Karrierens største høydepunkt kom under OL 2006. 15. februar tok hun gull i utfor i San Sicario, og fem dager senere gjentok hun suksessen i super-G.
Storozj
Handling
Om kvelden nærmer tre menn seg sanatoriumet. Det viser seg at Stas hadde flyktet, på grunn av hans kriminelle kollegaer.
Plutonium
Isotoper
Plutonium har ingen stabile isotoper. 20 isotoper er kjent, og de mest stabile er 244Pu med halveringstid 7,93 × 107 år, 242Pu med halveringstid 3,742 × 105 år, 239Pu med halveringstid 24 110 år, 240Pu med halveringstid 6 563 år, 238Pu med halveringstid 87,7 år, 241Pu med halveringstid 14,35 år, og 236Pu med halveringstid 2,858 år. Alle de resterende isotopene har halveringstider kortere enn 50 døgn, og de fleste kortere enn 1 døgn. Isotopene 236Pu, 238Pu, 239Pu, 240Pu, 241Pu, 242Pu, 244Pu er spaltbare (fissile) – det vil si at kjernene kan spaltes spontant.
August Saabye
Saabye utdannet seg i første omgang som håndverker; han gikk i lære i fem år før han begynte ved Kunstakademiet i København. Her gikk han gjennom alle klassene og tok den lille og store sølvmedaljen i henholdsvis mars og desember 1850. Han konkurrerte i 1851, 1853 og 1855 om gullmedaljen, uten å lykkes. Han arbeidet på denne tiden i H.W. Bissens verksted i mange år.
Placidina euryanassa
Utseende
En middelsstor sommerfugl, varselfarget i oransje, svart og hvitt. Kroppen er ganske slank, bakkroppens underside gulhvit. Vingenes grunnfarge er oransje, med svarte kanter med en rad av snøhvite flekker langs ytterkanten. Forvingens ytre del er svart, med et bredt, hvitt eller lysgult tverrbånd. Det er en liten, svart flekk nær roten. Bakvingen har et stort, lysgult felt rammet inn med svart ved roten.
Zikanita
Zikanita er en slekt av biller som tilhører den artsrike underfamilien Lamiinae i familien trebukker (Cerambycidae).
Magnus Kihlstedt
I Norge spilte han for Lillestrøm og Brann, der han etterhvert måtte vike for Ivar Rønningen. Han er senere blitt dansk liga- og cupmester med FC København.
John Badham
Biografi
Badham hadde jobbet for fjernsyn i årevis før sitt gjennombrudd i 1977 med Saturday Night Fever. Med skuespiller John Travolta, er filmen anerkjent som den mest representerende av 1970-tallets disco epoke. WarGames (1983), med skuespiller Matthew Broderick, er hans andre signatur film, kjent for sitt tak på den populære kalde krigens frykt for kjernefysisk terror og holocaust, så vel amatørhacking.
Susanne
Navnedag
Susan har norsk navnedag den 16. juli. Susanna har svensk navnedag den 11. august mens Susanne ikke lenger har navnedag. Også i andre land er det vanlig å feire navnedagen den 11. august, fordi den katolske kirken feiret den hellige Susanna denne dagen. Hun ble tatt ut av den katolske helgenkalenderen i 1969.
Annen bruk
Susanne er navnet på en dansk film fra 1950 og en svensk film fra 1960.
Vei
Middelalderen
I middelalderen var sjøtransport det viktigste for eksempel når kongen flyttet hoffet mellom Oslo, Tønsberg og Bergen reiste han nesten aldri over land. Under gode forhold kunne sjøreisen mellom Oslo og Bergen ta en uke, mens man over land ville brukt mange uker. Under gode forhold kunne en rytter klare Oslo - Trondheim (Nidaros) på en uke. Veiene som knyttet sammen bygder, byer og setre ble i middelalderen kalt «tjodvegr» (folkeveier). Landsloven av 1274 defineres disse som veier «som løper gjennom bygdene fra ende til annen og de som løper fra fjell til fjære». De viktigste og mest trafikkerte veiene var de som fulgte omtrent de samme rutene som dagens jernbanerlinjer. Fra Bergen (landets største by) gikk veien over Filefjell til Østlandet. På Østlandet gikk hovedveien nordover via Eidsvoll, Hamar og Gudbrandsdalen videre over Dovrefjell til Trondheim. Til Sverige gikk landeveien via Sarpsborg til Konghelle ved den daværende riksgrensen (denne ble mest brukt som bygdevei mens fjerntrafikken gikk på sjøen).
Veinavn
Navn på lokale gater og veier i Norge blir bestemt av kommunen. Ofte har navnet lange tradisjoner eller lages med lokalhistoriske referanser. Lokalt er både skriveformen vei og veg i bruk.
Bookerprisen
Bookerprisen (engelsk navn: «Booker Prize for Fiction» og «Man Booker Prize») blir årlig utdelt til den beste romanen skrevet på engelsk og utgitt i Storbritannia (tidligere begrenset til innbyggere i Samveldet, Irland og Zimbabwe). Prisen ble innstiftet av bokhandlerkjeden Booker plc i 1968. For å bevare prisens eksklusivitet velger man ut jurymedlemmer blant kritikere, forfattere og akademikere. Siden 2002 har prisen også blitt omtalt som «Man Booker Prize» for å reflektere at prisen blir sponset av et investeringsselskap, Man Group plc.
Oversikt over prismottagere
Enkelte år har det vært to vinnere (1974, 1992 og 2019)
Bahrain under Sommer-OL 1996
Bahrain under Sommer-OL 1996. Fem mannlige sportsutøvere fra Bahrain deltok i to sporter, friidrett og seiling under Sommer-OL 1996 i Atlanta. Det var fjerde gangen Bahrain deltok i et sommer-OL, de vant ikke noen medaljer.
Kristian Emil Schreiner
Liv og arbeid
Zur Osteologie der Lappen fikk på folkemunne i Finnmark navnet «hodeskalleboka». Både boken og ikke minst innsamlingsmetoden, der samiske kristne graver ble skjendet, blir av samer ansett som rasistisk.
Schreiner var Edvard Munchs lege og ble ofte malt. Under den andre verdenskrig var han lenge fengslet på Grini. Han giftet seg i 1900 med anatomen Alette Falch. De jobbet stort sett sammen om forskningen. De var foreldre til historikeren Johan Schreiner og juristen Fredrik Schreiner.
Die Musik in Geschichte und Gegenwart
Enkelte artikler har også publisert i håndbokformat med tittelen MGG Prisma.
Gunilla Wolde
Barbro Gunilla Kristina Brorsson Wolde (født 15. juli 1939, død 15. april 2015) var en svensk tegner som også skrev barnebøker og i Norge er mest kjent for serien om Emma og en som heter Thomas.
Rolf Ringdal
Han vokste opp i Blaker, i Sørum kommune. Første tillitsverv hadde han som elevrådsformann på yrkesskolen på Strømmen. Han satt også i styret i Yrkesskolenes og lærlingenes interesseorganisasjon, YLI. Siden var han aktiv i Elektrikerforbundet da han jobbet på e-verket i Lillestrøm og i Jernbaneforbundet da han jobbet på jernbaneverkstedet i Groruddalen.
Forsvarets innsatsstyrker
Forsvarets innsatsstyrke/Hær (nedlagt)
Det mest sentrale elementet i FIST/H var Hurtig Reaksjonsstyrke, hvor blant annet Telemark bataljon inngikk.
Forsvarets innsatsstyrke/Luft
Forsvarets innsatsstyrke/Luft (FIST/L) er Luftforsvarets styrkebidrag til Forsvarets innsatsstyrker.
Louis
Louis er et fransk mannsnavn med tysk opprinnelse. Navnet er svært vanlig i Belgia, Tyskland og Frankrike. Det er også svært utbredt i den spanske formen Luis.
Utbredelse
Louis var et populært guttenavn fra rundt år 2000.
Amarok (album)
Innspilling
Den ble spilt inn på 48 spor og ble mikset på et Harrison miksebord. Oldfields beslutning om å kombinere AMS Neve-forsterkere med Brüel & Kjær-mikrofoner gjorde at albumet «høres mye bedre ut enn noe jeg har gjort tidligere». Han skaffet seg et flygel fra 1908 og spilte orgler fra Hammond, Farfisa og Lowery og brukte ekte slaginstrumenter. I noen seksjoner skapte han bass- og skarptrommelyder ved å slå seg på lårene, dette ble matet inn i AMS-systemet.
Albumet
Oldfield sa at Amarok ikke passer inn i New Age-sjangeren, da det «innimellom tupper deg skikkelig i ræva». Verket har mye påvirkninger fra afrikansk musikk, hovedsakelig gjennom bruk av både vokal- og perkusjonselementer.
Tekstutdrag
Amarok er stort sett et instrumental album, men litt tekst forekommer. «Sondela» -finalen til «Africa III» (fra 58:44 til 60:02, slutten), er sunget på Xhosa-språket:
Konsertfremføringer
Selv om Oldfield aldri har fremført verket i sin helhet, fremførte en duo bestående av den amerikanske pianisten Gus Fogle og bassisten Jason Miller stykket i april 2012, etter at den hadde blitt omarrangert av den walisiske komponisten og arrangøren Ryan Yard.
Den europeiske unions historie
1900–1945
Aristide Briand som da var fransk utenriksminister, fremla i 1929 en plan for Folkeforbundet om etableringen av et føderalt Europa. Planen ble fremlagt for de 27 landene som var medlemmer av forbundet. Planen ble diskutert i Folkeforbundet 1. mai 1930, og det ble vedtatt å nedsette en kommisjon for å utrede en europeisk union. Det var lite fremskritt i arbeidet. Delingen av Europa i demokratiske og autoritære områder, førte til at det stoppet helt opp. Planen ble trukket frem etter andre verdenskrig, og bidro til utviklingen av dagens europeiske union.
Etterkrigstiden
I 1948 ble også Brussel-traktaten underskrevet, hvor man etablerte forsvarsalliansen Den vesteuropeiske union, som omfattet Storbritannia, Frankrike, Italia og Benelux-landene. Avtalen var en utvidelse av den anglo-franske militærpakten fra 1947 (Dunkerque-traktaten), og hadde som mål å hindre Vest-Europa fra å falle under kommunistisk styre. Året etter ble NATO etablert; en forsvarsallianse som omfattet Brussel-traktatlandene, så vel som Canada, Danmark, Island, Italia, Norge, Portugal og USA. Videre integrasjon i NATO, hvor man ønsket å inkludere Vest-Tyskland, ble fort et viktig tema som et resultat av den første sovjetiske atombombesprengingen, og Koreakrigens utbrudd.
Gaullisme
I mai 1958 kollapset Frankrikes fjerde republikk under René Coty. Etter en folkeavstemning i september samme år opprettes den femte republikken, og Charles de Gaulle utnevnes som ny president to måneder senere. Dette preget spørsmål om utvidelse og utdyping av EEC på hele 1960-tallet. De Gaulle hadde en mer nasjonalistisk tilnærming og foretrakk mellomstatlig integrasjon overfor overstatlige institusjoner.
Storbritannias statsminister, Harold Macmillan, erklærte i 1961 at landet burde bli medlem av EEC, søknaden ble godtatt i september 1961 og langvarige forhandlinger ble innledet. Danmark søkte dagen etter Storbritannia og Norge søkte i 1962. I 1963 la den franske president Charles de Gaulle ned veto mot at skulle bli Storbritannia og erklærte at Storbritannia ikke var modent for medlemskap på grunn av bånd til USA og det britiske samveldet. Storbritannia ønsket blant annet 12-15 år overgangsperiode for sitt landbruk. Norge, Danmark og Irland trakk deretter sine søknader om medlemskap.
Den første utvidelsen
Danmark, Irland, Norge og Storbritannias søkeprosess var mer eller mindre ferdig i 1972. Det ble holdt folkeavstemninger i de fire landene i forbindelse med å tre inn i EF høsten og vinteren 1972. I alle landene unntatt Norge var befolkningen for medlemskap. Danmark, Irland og Storbritannia trådte inn i fellesskapet med virkning fra 1. januar 1973.
Eurosklerose
EF var på 1970-tallet i grove trekk preget av lite endring i samarbeidet grunnet mangel på konkrete tiltak og feilede planer, som Werner-planen. Videre var det politiske fokuset i stor grad nasjonalt, og problemer den internasjonale konteksten skapte ble derfor forsøkt løst innenfor hver enkelt stat i stedet for innen EF. Dette hadde til dels bakgrunn i manglende tillit til Europakommisjonen, spesielt fra Frankrike, som mente de var ute av stand til å løse problemene fellesskapet stod ovenfor. På 1970-tallet var tiåret også preget av en stagnasjon i den europeiske økonomien. Mye av arbeidet i EF handlet om den felles landbrukspolitikken (CAP) og tautrekking om Storbritannias bidrag til EFs felles budsjett. Britisk handel ble med medlemskapet mer rettet mot Europa og mindre mot de tidligere koloniene. USA støttet opprettelsen av EF, men mente at samarbeid om utenriks- og sikkerhetspolitikk burde ligge i NATO med USA i lederrollen. Frankrike gikk tidlig inn for en mer uavhengig europeisk utenrikspolitikk innenfor rammen av EF, og fikk en viss tilslutning til dette utover 1970-tallet, mens de mest USA-orienterte landene (Storbritannia, Vest-Tyskland og Nederland) holdt fast ved at sikkerhetspolitikk og militære saker hørte til i NATO. På det økonomiske området ble EF på 1970- og 1980-tallet trukket mellom utdypet økonomisk samarbeid på den ene siden og nasjonal politisk kontroll over økonomien på den andre.
Fredspris
I 2012 ble Den europeiske union tildelt Nobels fredspris. Den Norske Nobelkomite begrunnet dette med at «Unionen og dens forløpere har gjennom mer enn seks tiår bidratt til å fremme fred og forsoning, demokrati og menneskerettigheter i Europa.» Prisen ble overrakt i Oslo i desember 2012 til EUs representanter José Manuel Barroso, Herman Van Rompuy og Martin Schulz som representerte EU-parlamentet. Angela Merkel, Francois Hollande og andre stats- og regjeringssjefer var til stede.
Vandaler
Navnet Andalucía (fra al-Andalus) er sannsynligvis en arabisk avledning av det etniske navnet Vandal.
Opprinnelse
Likheter i navn har antydet at hjemlandet til vandalene kan ha vært i Norge (Hallingdal), Sverige (Vendel) eller Danmark (Vendsyssel). Vandalene er antatt å ha krysset Baltikum inn i det som i dag er Polen rundt det 2. århundre f.Kr. og slo seg ned i Schlesien fra rundt 120 f.Kr. Tacitus stedfestet deres nærvær mellom Oder og Wisła i Germania (98). Hans identifisering ble bekreftet av senere historikere. Ifølge Jordanes hadde de og rygene blitt fortrengt av goterne. Denne tradisjonen støtter identifiseringen av vandalene med Przeworsk-kulturen, siden goternes Wielbark-kultur ser ut til å ha erstattet en gren av denne kulturen.
Kortbaneløp på skøyter under Vinter-OL 2010 – 1500 meter menn
Mennenes 1500 meter i kortbaneløp på skøyter under Vinter-OL 2010 ble arrangert på Pacific Coliseum i Vancouver i Canada den 13. februar. Regjerende olympisk mester på distansen var Ahn Hyun-soo fra Sør-Korea.
Vandaler
Nedgang
Da Geiserik døde i 477, ble hans sønn Hunerik konge. Huneriks styre var preget av religiøs forfølgelse av manikeerne og katolikkene. Guntamund (484–496) forsøkte å skape intern fred med katolikkene. Den vandalske makten hadde vært nedadgående siden Geiserik døde, og Gunthamund mistet store deler av Sicilia til østgoterne og måtte stå i mot økt press fra maurerne.
Beringhavet
Beskrivelse
Økosystemet i Beringhavet inneholder ressurser innenfor territorialfarvannene til USA og Russland, og internasjonalt farvann i det såkalte «Donut Hole» (=smultringhullet). Vekselvirkningen mellom havstraumer, havis og vær danner et sterkt og produktivt økosystem.
Geografi
Beringhavet inneholder 16 submarine canyoner; av dem er den største submarine canyon i verden, Zjemtsjug canyon.
Fiskeriene i Beringhavet
Beringhavet har fleie av de mest lønnsomme fiskerier i verden, som kongekrabbefiske, laks i Bristolbukta, lyr og andre. Disse fiskeriene er avhengige av produktiviteten i Beringhavet i et komplisert og lite undersøkt næringsnett. Fiskeriene er avhengige av et intakt, sunt og produktivt økosystem. Kommersiell fiske er en stor næring i Beringhavet, som store fiskematselskap i verden er avhengige av. På den amerikanske sider fanger de kommersielle fiskerier sjømat til en verdi av én milliard dollar i året, mens den russiske side fanger sjømat til en verdi av 600 millioner dollar i året.
Tineatrix
Utseende
Middelsstore, brede til noe avlange, halvblanke, brunrøde til svarte stumpbiller.
Forsvarets sanitet
Forsvarets sanitet (FSAN) er en sanitetsorganisasjonen som er en fellesavdeling i Forsvaret i Norge, hvor de ansatte er fra både Hæren, Sjøforsvaret og Luftforsvaret. FSAN ledes av sanitetssjefen (sjef FSAN). Sanitetssjefen er Forsvarssjefens rådgiver i sanitet og fagmyndighet for sanitet i Forsvaret. FSAN er også styrkeprodusent av sanitetsenheter. FSAN har hovedkvarter på Sessvollmoen leir i Ullensaker kommune. FSAN har også virksomhet i Oslo, Bergen og en rekke større militærleirer, baser og stasjoner.
MS «Godøy»
Mål / Dimensjoner
MS «Godøy» har største lengde på 34,60 meter (113,52 fot) og en lengde mellom perpendikulærene på 32,29 meter (105,94 fot). Bredden er på 10,60 meter (34,78 fot) og dybden er på 3,58 meter (11,75 fot).
Tonnasje
MS «Godøy» har en bruttotonnasje på 380 BT og en nettotonnasje på 133 NT.
Eirik Glambek Bøe
Eirik Glambek Bøe (født 25. oktober 1975) er en norsk musiker fra Bergen, mest kjent som den ene halvdelen av popduoen Kings of Convenience og frontman av bandet Kommode.
Huai-hæren
Beskrivelse
Huai-hæren ble i sin tur avløst av Den nye hær og av Beiyang-hæren, som ble dannet mot slutten av århundret.
Lavek
Bedriften får økonomisk tilskudd fra staten gjennom NAV, og har i tillegg inntekter gjennom egenproduksjon.
Ruth Kari Krokeide
Resultater
Gull NM sammenlagt, hopp, linje og spiral
Washington County (Virginia)
Washington County er et fylke i den amerikanske delstaten Virginia. Det ligger i sørvest i staten og det grenser mot Smyth County i nordøst, Grayson County i øst, Scott County i vest og mot Russell County i nordvest. Det har også grense mot delstaten Tennessee i sørvest.